Minu jaoks on aga vastuolu selles, et eduteadvuse loomist samastatakse 99% juhtudel Secretiga ning Eduteadvuse seminari arvatakse olevat Secreti raamatu ümberjutustust. Jah, sõnum on nendel paljuski sama … kuid Eduteadvuse koolitused ei räägi asjade saamisest. Eduteadvuse loomine tähendab enda sisemise transformatsiooni lubamist enda ellu, mille tagajärjel muutub meie elu igal tasandil. Ma julgen garanteerida, et selle kaudu ei saa tõmmata oma ellu uut  mööblit või autot. Aga selle kaudu saab muuta enda alateadlikku seisundit - oma vibratsiooni viisil -, et inimese ellu tulevad kõik head asjad iseenesest. Eduteadvus ei ole tööriist nagu Secreti filmist paljudele mulje on jäänud, Eduteadvuse loomine on sisemine töö iseendaga, mille tagajärjel muutub inimene seestpoolt ja selle tagajärjel kogeb ta teistsugust elu. Ta ei saa endale pelgalt asju (kui ta veel soovib neid siis) - ta saab vabaduse ning tähendusrikkama elu. Ja lisaks õnne, kui ta julgeb selle oma ellu  lubada.